Ministrstvo za kohezijo in regionalni razvoj, Kotnikova ulica 5, Ljubljana (v nadaljnjem besedilu: Ministrstvo), ki ga zastopa minister, dr. Aleksander Jevšek

In

Razvojni svet Severne Primorske (Goriške) razvojne regije (v nadaljnjem besedilu: Razvojni svet regije), ki ga zastopa predsednik Razvojnega sveta regije, Samo Turel

(v nadaljnjem besedilu skupaj: »Stranki dogovora«)

sklepata

**DOGOVOR ZA RAZVOJ SEVERNE PRIMORSKE (GORIŠKE) RAZVOJNE REGIJE**

**ČISTOPIS št. z dne 5. 5. 2025**

**Neuradno prečiščeno besedilo zajema:**

* Dogovor za razvoj Severne Primorske (Goriške) razvojne regije, z dne 20. 12. 2023 (zaveden pod št. 3030-33/2023-1630-10) in
* Dodatek št 1. k dogovoru za razvoj Severne Primorske (Goriške) razvojne regije št 3030-33/2023-1630-83 z dne *10. 4. 2025.*

*Uvodne določbe dogovora za razvoj Severne Primorske (Goriške) razvojne regije z dne 20. 12. 2023, ki se nanaša na projekt PONI-GORIŠKA Podjetno nad izzive:*

Stranki dogovora uvodoma ugotavljata, da:

* je Ministrstvo, po predhodnem mnenju pristojnih ministrstev, dne 27. 5. 2022 izdalo pozitivno mnenje, št. 3030-58/2020/15, k sprejetemu Regionalnemu razvojnemu programu Severne Primorske (Goriške) razvojne regije 2021 - 2027 (v nadaljnjem besedilu: RRP);
* je Ministrstvo dne 30. 6. 2023 posredovalo razvojnim regijam ter na spletni strani objavilo Povabilo razvojnim svetom regij za pripravo in podpis dogovorov za razvoj regij št. 3030-23/2023-1630-2 in dne 6. 9. 2023 popravek povabila št. 3030-23/2023-1630-18 (v nadaljnjem besedilu: Povabilo);
* je regionalna razvojna agencija, Posoški razvojni center, Trg tigrovcev 1, Tolmin (v nadaljnjem besedilu: RRA) na podlagi povabila pred uvrstitvijo projektov v osnutek dogovora preverila izpolnjevanje pogojev za uvrščanje projektov v dogovor ter izvedla ocenjevanje v skladu z merili. Razvojni svet regije je dne 10. 10. 2023 sprejel sklep št. 401-0001/2021-13 o določitvi regijskih projektov za uvrstitev v osnutek dogovora;
* je Ministrstvo dne 13. 10. 2023 prejelo osnutek dogovora za razvoj Severne Primorske (Goriške) razvojne regije in ga zavedlo pod številko 3030-33/2023-1630-1 ter dopolnitev z dne 16. 11. 2023 pod št. 3030-33/2023-1630-4;
* je resorno ministrstvo izdalo soglasje v okviru specifičnega cilja RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (dopis Ministrstva, št. 024-11/2023-1630-37, z dne 8. 11. 2023);
* je  k projektom, ki so predmet tega dogovora, podal soglasje Razvojni svet regije *na 6. korespondenčni* seji, sklep št. 401-0001/2021-15, z dne 8. 12. 2023;
* je vsebina tega dogovora potrjena s strani Sveta regije Severne Primorske (Goriške) razvojne regije (v nadaljnjem besedilu: svet regije) na 127. korespondenčni seji, sklep št. 402-0001/2021-16, z dne 13. 12. 2023;
* uvrščenost projektov v sklenjen dogovor za razvoj regije še ne pomeni, da so finančna sredstva za izvedbo le-teh odobrena in ne predstavlja nastopa pravnih učinkov sofinanciranja vključenih projektov iz sredstev državnega proračuna Republike Slovenije.

*Iz uvodnih določb 1. dodatka za razvoj Severne Primorske (Goriške) razvojne regije št. 3030-33/2023-83 z dne 10. 4. 2025:*

* je Ministrstvo dne 24. 6. 2024 na spletni strani objavilo Spremembe prve dopolnitve povabila št. 3030-23/2023-1630-161 in ga posredovalo razvojnim regijam;
* je Ministrstvo dne 28. 8. 2024 na spletni strani objavilo Druge spremembe prve dopolnitve povabila št. 3030-23/2023-1630-198 in ga posredovalo razvojnim regijam;
* se ta dodatek sklepa z namenom uvrstitve projektov v dogovor za razvoj regije na podlagi Sprememb prve dopolnitve povabila št. 3030-23/2023-1630-161 z dne 24. 6. 2024 in Druge spremembe prve dopolnitve povabila št. 3030-23/2023-1630-198 z dne 28. 8. 2024;
* da je regionalna razvojna agencija, Posoški razvojni center, Trg tigrovcev 1, Tolmin (v nadaljnjem besedilu: RRA) na podlagi sprememb prve dopolnitve povabila pred uvrstitvijo projektov v osnutek dogovora za razvoj regije preverila izpolnjevanje pogojev za uvrščanje projektov v osnutek dogovora in izvedla ocenjevanje projektov v skladu z merili. Razvojni svet regije je dne 21. 10. 2024 sprejel sklep št. 401-0001/2021-17 o določitvi regijskih projektov za uvrstitev v osnutek dogovora za razvoj regije;
* je Ministrstvo dne 24. 10. 2024 prejelo osnutek dopolnitve dogovora za razvoj Severne Primorske (Goriške) razvojne regije in ga evidentiralo pod številko 3030-33/2023-1630-11, po pozivu za dopolnitev pa dne 15. 11. 2024 dopolnjen osnutek dogovora za razvoj regije, ki je evidentiran pod številko 3030-33/2023-1630-16 in 17;
* so resorna ministrstva k projektom, ki se uvrščajo v dogovor za razvoj regije, izdala soglasja:
	+ v okviru specifičnega cilja RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (dopis Ministrstva za kohezijo in regionalni razvoj št. 024-11/2023-1630-168, z dne 18. 3. 2025 za projekt Inkubator Goriške regije Nova Gorica);
	+ v okviru specifičnega cilja RSO2.5. Spodbujanje dostopa do vode in trajnostnega gospodarjenja z vodnimi viri (KS) – odprava neskladij v aglomeracijah s skupno obremenitvijo, enako ali večjo od 2.000 PE (KS) ter Spodbujanje trajnostnega gospodarjenja z vodnimi viri z urejanjem vodovodnih sistemov nad 10.000 prebivalcev (KS) (dopis Ministrstva za naravne vire in prostor št. 35500-251/2024-2560-330, z dne 14. 3. 2025 in št. 35500-251/2024-2560-339 z dne 25. 3. 2025);
	+ v okviru specifičnega cilja RSO3.2. Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (KS); neinfrastrukturni ukrepi trajnostne mobilnosti na horizontalni ravni (dopis Ministrstva za okolje, podnebje in energijo št. 545-790/2023-2570-146 z dne 12. 3. 2025 za projekt RCM Severna Primorska in RCPS Severne Primorske);
* je  k projektom, ki so predmet tega dodatka, podal soglasje Razvojni svet Severne Primorske (Goriške) razvojne regije na 9. seji, sklep št. 401-0001/2021-18, z dne 8. 4. 2025;
* je vsebina tega dodatka potrjena s strani Sveta Severne Primorske (Goriške) razvojne regije (v nadaljnjem besedilu: svet regije) na 139. seji, sklep št. 402-0001/2021-33, z dne 8. 4. 2025.

Ministrstvo in Razvojni svet regije sklepata dogovor za razvoj regije (v nadaljnjem besedilu: Dogovor) z namenom uresničevanja RRP.

Povzetek RRP s predstavitvijo strateških razvojnih ciljev, prioritete regije v programskem obdobju, in razvojnih specializacij regije je Priloga 1 k temu dogovoru in njegov sestavni del.

1.

V Dogovor se uvrstijo naslednji projekti, navedeni v tabelah št. 1, 2, 3 in 4:

Tabela št. 1: Projekti Cilj politike 1: Pametnejša Evropa, Prednostna naloga 1: Inovacijska družba znanja, Specifični cilj: RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (ESRR), ki se uvrščajo v dogovor za razvoj Severne Primorske (Goriške) razvojne regije:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Zap. št. | Naziv projekta | Nosilec projekta | Tip projekta | Skupna vrednost projekta (v EUR z DDV) | Skupna vrednost projekta (v EUR brez DDV) | Sofinanciranje EU (v EUR) | Sofinanciranje – Proračun RS (v EUR) | Sofinanciranje – proračun občina (v EUR) | Drugi viri (v EUR) |
| 1 | PONI – GORIŠKA Podjetno nad izzive1 | RRA SEVERNE PRIMORSKE d.o.o. Nova Gorica | Regijski | 1.538.851,82 | 1.538.851,82 | 615.540,73 | 923.311,09 | 0,00 | 0,00 |
| 2 | Inkubator Goriške regije Nova Gorica 2 | Mestna občina Nova Gorica | Regijski | 3.050.353,80 | 2.500.290,00 | 885.504,06 | 885.504,06 | 1.279.345,68 | 0,00 |

1projekt PONI-GORIŠKA Podjetno nad izzive je bil uvrščen v dogovor za razvoj Severne Primorske (Goriške) razvojne regije sklenjen dne 20. 12. 2023

2 projekt uvrščen v dogovor za razvoj Severne Primorske (Goriške) razvojne regije z dodatkom št. 1. z dne 10. 4. 2025

Tabela št. 2: Projekti Cilj politike 2: Bolj zelena, nizkoogljična Evropa, Prednostna naloga 3: Zelena preobrazba za podnebno nevtralnost, Specifični cilj: RSO 2.5 Spodbujanje dostopa do vode in trajnostnega gospodarjenja z vodnimi viri (KS) - odprava neskladij v aglomeracijah s skupno obremenitvijo, enako ali večjo od 2.000 PE (KS), ki se uvrščajo v dogovor za razvoj Severne Primorske (Goriške) razvojne regije:

|  |  |
| --- | --- |
|   | Kohezijski sklad |
| Zap. št. | Naziv projekta | Nosilec projekta | Skupna vrednost projekta (EUR z DDV) | Skupna vrednost projekta (EUR brez DDV) | Upravičeni stroški projekta (EUR)) | EU+SLO (EUR) | Občina(EUR) | Prispevek EU (EUR) | Slovenska udeležba (EUR)) |
| 1 | Kanalizacija v aglomeraciji 1515 Nova Gorica 2019 (Opremljanje aglomeracije Nova Gorica 2019) 2 | Občina Šempeter-Vrtojba, MO Nova Gorica | 2.663.078,24 | 2.663.078,24 | 2.502.553,65 | 1.876.915,24 | 786.163,00 | 1.595.377,95 | 281.537,29 |
| 2 | Nadgradnja CČN Ajdovščina in kolektor zahod (Nadgradnja CČN Ajdovščina)2 | Občina Ajdovščina | 4.057.743,47 | 4.033.399,21 | 3.922.743,47 | 2.942.057,60 | 1.115.685,87 | 2.500.748,96 | 441.308,64 |
| 3 | Nadgradnja čistilne naprave Tolmin 2 | Občina Tolmin | 3.701.700,00 | 3.701.700,00 | 3.365.700,00 | 2.524.275,00 | 1.177.425,00 | 2.145.633,75 | 378.641,25 |
|
|  |

2 projekt uvrščen v dogovor za razvoj Severne Primorske (Goriške) razvojne regije z dodatkom št. 1. z dne 10. 4. 2025

Tabela št. 3: Projekti Cilj politike 2: Bolj zelena, nizkoogljična Evropa, Prednostna naloga 3: Zelena preobrazba za podnebno nevtralnost RSO2.5 Spodbujanje trajnostnega gospodarjenja z vodnimi viri z urejanjem vodovodnih sistemov nad 10.000 prebivalcev (KS), ki se uvrščajo v dogovor za razvoj Severne Primorske (Goriške) razvojne regije:

|  |  |
| --- | --- |
|   | Kohezijski sklad |
| Zap. št. | Naziv projekta | Nosilec projekta | Skupna vrednost projekta (EUR z DDV) | Skupna vrednost projekta (EUR brez DDV) | Upravičeni stroški projekta (EUR)) | EU+SLO (EUR) | Občina(EUR) | Prispevek EU (EUR) | Slovenska udeležba (EUR)) |
| 1 | Regionalna oskrba s pitno vodo iz VS Mrzlek (Nadgradnja vodovodnega sistema Mrzlek2 | Občine: Kanal ob Soči; Renče-Vogrsko, Šempeter-Vrtojba, Miren-Kostanjevica, MO Nova Gorica, Brda | 17.550.066,00 | 17.550.066,00 | 13.638.136,48 | 10.228.602,36 | 7.321.463,64 | 8.694.312,01 | 1.534.290,35 |
|  |

2 projekt uvrščen v dogovor za razvoj Severne Primorske (Goriške) razvojne regije z dodatkom št. 1. z dne 10. 4. 2025

Tabela št. 4: Seznam projektov Cilj politike 3: Bolj povezana Evropa, Prednostna naloga 5: Trajnostna (čez)regionalna mobilnost in povezljivost, Specifični cilj: RSO3.2 Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (Kohezijski sklad) – neinfrastrukturni ukrepi trajnostne mobilnosti na horizontalni ravni, ki se uvrščajo v dogovor za razvoj Severne Primorske (Goriške) razvojne regije:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Zap. št. | Naziv projekta | Nosilec projekta | Skupna vrednost projekta (v EUR z DDV) | Skupna vrednost upravičenih stroškov projekta (v EUR =) | Sofinanciranje EU (v EUR) | Sofinanciranje – Proračun RS (v EUR) | Sofinanciranje – proračun občina (v EUR) | Drugi viri (v EUR) |
| 1 | Regijski center mobilnosti Severna Primorska2 | Posoški razvojni center | 343.934,64 | 343.934,64 | 292.344,44 | 51.590,20 | 0,00 | 0,00 |
| 2 | RCPS Severne Primorske2 | Posoški razvojni center | 100.000,00 | 100.000,00 | 68.000,00 | 12.000,00 | 20.000,00 | 0,00 |

2 projekt uvrščen v dogovor za razvoj Severne Primorske (Goriške) razvojne regije z dodatkom št. 1. z dne 10. 4. 2025

Sestavni del tega Dogovora so tudi predstavitve posameznih projektov v Prilogi 2.

V Dogovor umeščeni projekti so bili izbrani na podlagi pogojev in meril določenih v ZSRR-2, Uredbi in javnem povabilu. Opis meril za izbor in postopka izbora projektov je Priloga 3 k temu Dogovoru in njegov sestavni del.

Vključeni regijski projekti temeljijo na RRP, uresničujejo razvojne prioritete razvojne regije in izkoriščajo njene razvojne potenciale; od lokalnega projekta se regijski razlikuje po celovitem reševanju določene problematike v okviru razvojne regije oziroma širšem razvojnem vplivu na razvojno regijo in izven nje.

Vključeni sektorski projekti uresničujejo program pristojnega ministrstva za doseganje ciljev na svojem delovnem področju in tudi pomembno vplivajo na uresničevanje razvojnih prioritet v regiji.

Za izvedo projektov, umeščenih v dogovore, se sklenejo neposredne pogodbe, če so za to zagotovljena proračunska sredstva. Sredstva za sofinanciranje regijskih projektov v skladu s tem Dogovorom se zagotavljajo z državnim proračunom v skladu z javno finančnimi zmožnostmi in dogovorjenimi prioritetami v finančnih načrtih pristojnih ministrstev.

Projekti, za katere se predvideva sofinanciranje iz sredstev Programa za izvajanje evropske kohezijske politike za obdobje 2021-2027 v Republiki Sloveniji, bodo obravnavani po postopku neposredne potrditve operacij v skladu z Uredbo o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/23).

Nosilci projektov iz Tabel št. 1, 2, 3 in 4 iz III. točke morajo na posredniško telo po podpisu Dodatka št. 1 k dogovoru za razvoj Severne Primorske (Goriške) razvojne regije najpozneje do 31. 12. 2026 posredovati vlogo za neposredno potrditev operacije (NPO), ki vsebuje zahteve iz Druge spremembe prve dopolnitve Povabila razvojnim svetom regij za pripravo in podpis dopolnitev dogovorov za razvoj regij z dne 28. 8. 2024 (št. 3030-23/2023-1630-198). Če do vključno 31. 12. 2026 za predmetne projekte ne bo oddana vloga za NPO, se šteje, da nosilec projekta od oddaje vloge za NPO odstopa, že dano soglasje na predlog projekta pa zapade.

Namesto projekta iz III. točke, za katerega do 31. 12. 2026 ne bo podana vloga za NPO, lahko razvojni svet regije predlaga nov projekt za uvrstitev v Dogovor. Nov predlagani projekt mora biti v skladu s Povabilom in njegovimi dopolnitvami. Nov projekt, ki bo izpolnjeval pogoje, bo skladno s postopkom teritorialnega dialoga formalno uvrščen v Dogovor. Nerazporejena sredstva razvojne regije se bodo po 31. 1. 2027 dodelila projektom z najvišjo stopnjo pripravljenosti prednostno na nivoju Slovenije za sredstva iz Kohezijskega sklada (KS) oziroma na nivoju Kohezijske regije za sredstva iz Evropskega sklada za regionalni razvoj (ESRR).

Za spremljanje izvajanja Dogovora s strani regije je odgovorna RRA, ki poroča Razvojnemu svetu regije in svetu regije najmanj enkrat letno.

S strani Ministrstva izvajanje Dogovora spremlja skrbnik regije.

Stranki dogovora bosta vse morebitne spore, ki bi izvirali iz tega Dogovora, reševali sporazumno. Če sporazumna rešitev ni dosežena, o sporu odloči stvarno pristojno sodišče v Ljubljani.

Morebitne spremembe in dopolnitve Dogovora se sklenejo z dodatkom k Dogovoru.

Ta Dogovor začne veljati z dnem podpisa obeh strank.

Dogovor je sklenjen v dveh (2) izvodih, od katerih prejmeta vsaka stranka en (1) izvod. Izvod razvojnega sveta regije hrani RRA. Ministrstva, pristojna za izvedbo projektov Dogovora, prejmejo elektronski izvod podpisanega Dogovora.

Številka: 3030-33/2023-1630-89

PRILOGE:

Priloga 1: Povzetek RRP s predstavitvijo razvojnih specializacij regije, strateških razvojnih ciljev regije ter prioritet in ukrepov (v elektronski obliki)

Priloga 2: Predstavitev projektov (Obrazci 2 iz povabila v elektronski obliki)

* 1. PONI – GORIŠKA Podjetno nad izzive
	2. Inkubator Goriške regije Nova Gorica
	3. Regionalna oskrba s pitno vodo iz VS Mrzlek (Nadgradnja vodovodnega sistema Mrzlek)
	4. Kanalizacija v aglomeraciji 1515 Nova Gorica 2019 (Opremljanje aglomeracije Nova Gorica 2019)
	5. Nadgradnja CČN Ajdovščina in kolektor zahod (Nadgradnja CČN Ajdovščina)
	6. Nadgradnja čistilne naprave Tolmin
	7. Regijski center mobilnosti Severna Primorska
	8. RCPS Severne Primorske

Priloga 3: Opis meril za izbor in postopek izbora projektov (v elektronski obliki)